Nassim Nicholas Taleb

Nassim Nicholas TALEB ([ˈʈɑːləb ]; araba نسيم نيقولا نجيب طالب; n. la 1-an de januaro 1960 en Amioun, Libano) estas eseisto kaj esploristo en la kampoj de statistiko, hazardo kaj epistemologio kaj iama financa matematikisto. 

Li laboris kiel specialisto pri kompleksaj financaj derivaĵoj  en pluraj Wall Street- firmaoj. Li tiam komencis duan karieron kiel sciencisto, laborante pri metodoj por kalkuli kaj interpreti hazardajn okazaĵojn kaj traktante neantaŭviditajn maloftajn sed potencajn okazaĵojn (kiujn li nomis " nigraj cignoj "). 

Li estas aŭtoro de la ekonomiaj furorlibroj The Black Swan (La Nigra Cigno, 2007) kaj Skin in the Game (Haŭto en la Ludo, la Kaŝita Malsimetrio de Ĉiutaga Vivo, 2018).

Rekomendas tion, kion li nomas "Nigracigna-rezista socio", signifante tian, kiu povas elteni malfacile antaŭvideblajn eventojn. Taleb faris ĝin sia stilo plibeligi siajn sciencajn tekstojn per aŭtobiografiaj anekdotoj.

 Lia pensado 
Taleb konsideras sin empiria - skeptika epistemologo ; Tamen, lia skeptiko celas nur tiujn areojn, kie povas okazi ekstremaj eventoj, nigraj cignoj. Laŭ li, tiuj areoj, kiel ekzemple riĉeco aŭ ekonomia sukceso, estas en sfero, kiun li nomas "ekstremlando". Kontraste, la regiono "averaĝlando" inkluzivas areojn, kiel ekzemple korpopezo aŭ longo, en kiuj la graveco de individuaj eventoj estas marĝena. Tial, li argumentas, ke je ĉi tiu nivelo, kritika skeptiko estas nenecesa.

La empirio de Taleb specife celas la neefikecon de antaŭdiro bazita sur pasintaj scenaroj. Laŭ Taleb, oni devus esti kritika pri tiuj induktoj, kiuj baziĝas sur historiaj datumoj, ĉar tiuj datumoj povas esti specifaj aŭ simple hazardaj. Ekzemple, se la ĉefa indico de usonaj akcioj, la Dow Jones, donis pezitan rendimenton de ses procentoj dum la pasintaj tri jardekoj, tio ne signifas, ke ĝi ne perdos sian tutan valoron venontjare. Pro la sama kialo, Taleb forte kontraŭas antaŭdirojn en la kampo de socioscienco, kiel ekzemple certajn politikajn scenarojn.

Notindas ke Taleb malŝatas historiismon, kaj en ĉi tiu rilato li similas al longa listo de filozofoj, kiel ekzemple Sokrato, Michel de Montaigne, kaj Karl Popper, kiuj kredis, ke la homo scias multe malpli ol li pensas ke li scias.

La pensadon de Taleb estas influita de evoluoj en konduta ekonomiko kaj ludoteorio, kaj li ofte korespondos kun la verkaro de Nobel-premiito pri ekonomiko, Daniel Kahneman.

 Referencoj 

 Eksteraj ligiloj 

 Retejo


Kategorio:Studentoj de universitato Paris-Dauphine
Kategorio:Epistemologoj
Kategorio:Aforismistoj
Kategorio:Filozofoj de scienco
Kategorio:Vivantaj homoj
Kategorio:Libanaj filozofoj
Kategorio:Usonaj filozofoj